2005R0488 — ET — 26.05.2006 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI MÄÄRUS (EÜ) nr 488/2005, 21. märts 2005, mis käsitleb Euroopa Lennundusohutusametile makstavaid tasusid ja lõive (EMPs kohaldatav tekst) (EÜT L 081, 30.3.2005, p.7)

Muudetud:









▼B

KOMISJONI MÄÄRUS (EÜ) nr 488/2005,

21. märts 2005,

mis käsitleb Euroopa Lennundusohutusametile makstavaid tasusid ja lõive

(EMPs kohaldatav tekst)







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 15. juuli 2002. aasta määrust (EÜ) nr 1592/2002, ( 1 ) mis käsitleb tsiviillennunduse valdkonna ühiseeskirju ning Euroopa Lennundusohutusameti loomist, eriti selle artikli 53 lõiget 1, pärast konsulteerimist Euroopa Lennundusohutusameti haldusnõukoguga, ning arvestades järgmist: (1) Euroopa Lennundusohutusameti (edaspidi “amet”) tulud pärinevad ühenduse ja kõigi määruse (EÜ) nr 1592/2002 artiklis 55 osutatud kolmandate Euroopa riikide osamaksudest, ameti väljastatud, pikendatud või muudetud sertifikaatide ja tunnustuste taotlejate poolt makstud lõivudest ning tasudest väljaannete avaldamise, kaebuste menetlemise, koolituse ja kõigi muude ameti osutatavate teenuste eest. (2) Ameti tulud ja kulud peavad olema tasakaalus. (3) Käesolevas määruses sätestatud tasusid ja lõive nõuab ja võtab üksnes amet ning neid makstakse eurodes. Tasud ja lõivud tuleb kehtestada läbipaistvalt, õiglaselt ja ühtselt. (4) Ametile makstavad lõivud ei tohi seada ohtu asjaomaste Euroopa äriühingute konkurentsivõimet. Lisaks tuleb nende kehtestamisel piisavalt arvestada väikeettevõtete maksevõimet. Samuti ei tohi ettevõtteid diskrimineerida geograafilise asukoha tõttu ühe või teise liikmesriigi territooriumil. (5) Taotlejat tuleb enne teenuse osutamise algust nii põhjalikult kui võimalik informeerida teenuse prognoositud hinnast ning maksetingimustest. Tasu kindlaksmääramise kriteeriumid peavad olema selged, ühtsed ning avalikustatud. Juhul kui summa eelnev kindlaksmääramine on võimatu, tuleb taotlejat sellest teavitada enne teenuse osutamise algust. Sellisel juhul tuleb enne teenuse osutamist kokku leppida selge kord teenuse eest makstava summa hindamiseks teenuse osutamise ajal. (6) Taotleja poolt makstava lõivu summa peab olenema ameti ülesande keerukusest ning asjaomase töö mahust. (7) Ettevõtetel peab olema võimalik teha finantsprognoose ning arvestada neilt võetavate lõivudega. Samal ajal on oluline säilitada tasakaal ameti poolt sertifitseerimistoimingute läbiviimiseks tehtud kogukulutuste ning tema saadud lõivude kogusumma vahel. Seega tuleb lõivumäärad igal aastal üle vaadata ameti majandustulemustele ja finantsprognoosidele tuginedes. (8) Käesolevas määruses sätestatud meetmed on kooskõlas määruse (EÜ) nr 1592/2002 artikli 54 lõikega 1 asutatud komitee arvamusega, ning arvestades järgmist: ON VASTU VÕTNUD KÄESOLEVA MÄÄRUSE:







I PEATÜKK

ÜLDSÄTTED

Artikkel 1

Käesolevat määrust kohaldatakse tasude ning lõivude suhtes, mida Euroopa Lennundusohutusametile, edaspidi amet, makstakse teenuste osutamise, sealhulgas kaupade tarnimise eest.

Selles määratletakse eelkõige juhtumid, mille puhul nõutakse määruse (EÜ) nr 1592/2002 artikli 48 lõikes1 osutatud tasusid ja lõive, samuti nende tasude ja lõivude summad ning tasumise viisid.

Artikkel 2

Käesolevas määruses kasutatakse järgmisi mõisteid:

a) tasud - summad, mida amet saab taotlejailt, kellele ta osutab teenuseid, välja arvatud ameti sertifitseerimistoimingute eest makstavad summad;

b) lõivud – summad, mida taotlejad ametile maksavad määruse (EÜ) nr 1592/2002 artiklis 15 sätestatud sertifikaatide ning tunnustuste väljastamise, pikendamise või muutmise eest ameti poolt;

c) sertifitseerimistoimingud - kõik määruse (EÜ) nr 1592/2002 artiklis 15 sätestatud sertifikaatide ja tunnustuste väljastamiseks, pikendamiseks ja muutmiseks vajalikud toimingud, mida amet sooritab otseselt või kaudselt;

d) taotleja - füüsiline või juriidiline isik, kes taotleb ametilt teenuse osutamist, sealhulgas sertifikaadi või tunnustuse pikendamist või muutmist;

e) otsesed kulud - sertifitseerimistoimingutes otseselt osaleva personali töötasud ning nimetatud personali transpordikulud sertifitseerimistoimingute puhul;

f) erikulud - summad, mida personalile sertifitseerimistoimingute puhul makstakse majutus-, toidu- ning ettenägematute kulude katteks ning reisikulude hüvitamiseks;

▼M1

g) kaudsed kulud - kindlaksmääratud osa ameti infrastruktuuri, organisatsiooni ja juhtimise üldkuludest (v.a otsesed ja erikulud), mis on vajalik sertifitseerimistoimingute läbiviimiseks, sealhulgas eeskirjadekohase dokumentatsiooni koostamise kulud;

▼B

h) tegelik kulu - ameti poolt tegelikkuses kantud kulud;

i) eeskirjadekohane dokumentatsioon - kõik määruse (EÜ) nr 1592/2002 artikli 14 lõikes 2 ette nähtud dokumendid.







II PEATÜKK

TASUD

Artikkel 3

Amet võtab tasu kõigi teenuste eest, mida ta taotlejatele osutab, sealhulgas kaupade tarnimise eest, välja arvatud:

a) sertifitseerimistoimingute eest;

b) Euroopa Parlamendi ja nõukogu määruse (EÜ) nr 1049/2001 ( 2 ) kohaselt edastatavate dokumentide ja teabe eest mis tahes kujul;

c) dokumentide eest, millega võib tasuta tutvuda ameti internetilehel.

Samuti võtab amet tasu oma otsuse vastu määruse (EÜ) nr 1592/2002 artikli 35 kohaselt esitatud kaebuse korral.

Artikkel 4

1. Ametile makstavate tasude summa on võrdne osutatud teenuste tegeliku maksumusega, mille hulka on arvestatud teenuse taotleja käsutusse andmise kulu.

2. Määruse (EÜ) nr 1592/2002 artikli 35 kohase kaebuse esitamise korral makstavad tasud on kindlaks määratud ning nende summad on täpsustatud lisas. Juhul kui kaebus laheneb kaebuse esitaja kasuks, tagastab amet talle automaatselt nimetatud summa.

3. Tasusummad väljendatakse eurodes. Taotlejale teatatakse nii nende suurus kui maksetingimused enne teenuse osutamist.

Artikkel 5

Tasu maksab taotleja või kaebuse korral selle esitaja.

Tasud tuleb maksta eurodes.

Kui lepingus pole sätestatud teisiti, makstakse tasu enne teenuse osutamist või kaebuse esitamise korral enne menetluse algust.







III PEATÜKK

LÕIVUD

Artikkel 6

1. Lõivud tagavad piisava kogusissetuleku katmaks kõiki sertifitseerimistoimingutest tulenevaid otseseid, kaudseid ja erikulusid, sealhulgas nende toimingutega kaasneva pideva kontrolli kulusid.

2. Amet peab oma tulude ja kulude hulgas eristama sertifitseerimistoimingutest tulenevaid kulusid ja tulusid.

Sel eesmärgil:

a) kantakse ameti sertifitseerimistoimingute eest saadud lõivud eraldi kontole ning nende kohta peetakse eraldi raamatupidamisarvestust;

b) seab amet tulude ja kulude kohta sisse analüütilise arvepidamise. Iga eelarvenimekirjas kajastatud kulutuse puhul näidatakse suhtarvudena see kuluosa, mis tuleneb sertifitseerimistoimingutest.

3. Iga finantsaasta alguses koostatakse lõivude laekumise esialgne üldprognoos. See prognoos rajaneb ameti eelnevatel finantstulemustel, tema oodatavatele kuludel ja tuludel ning esialgsel tööplaanil.

4. Et vältida liikmesriikide territooriumidel paiknevate ettevõtete vahelist diskrimineerimist, sumeeritakse ettevõtete kulul tehtud sertifitseerimistoimingutega seotud transpordikulud ning jaotatakse ühtlaselt taotlejate vahel.

5. Lisa vaadatakse läbi ja vajadusel muudetakse 14 kuu jooksul pärast käesoleva määruse jõustumist. Seejärel võib muudatusi teha kord aastas.

Lisas esitatud summad ja koefitsiendid avaldatakse ka ameti ametlikus väljaandes.

Artikkel 7

Lõivud koosnevad ühest või mitmest järgmisest elemendist:

a) kindlaksmääratud osa, mille summa varieerub olenevalt ameti tööülesande keerukusest. Kindlaksmääratud osa võimalikud väärtused ning neid mõjutavad koefitsiendid on esitatud lisas;

b) muutuv osa, mis on proportsionaalne asjaomase töö mahuga ja arvutatakse välja, korrutades tundide arvu tunnitasuga, arvutatud vastavalt artikli 9 lõikele 2; tunnitasu summad on täpsustatud lisas;

c) sertifitseerimistoimingu erikuludega võrdne summa, mis hüvitatakse täies ulatuses vastavalt selle tegelikule maksumusele.

Artikkel 8

1. Lõivud kehtestatakse sellisel tasemel, et

Σ R = x D

kus:

Σ R = ameti poolt aastas saadud lõivude kogusumma;

D = ameti eelarves kajastatud aastased kulutused;

x = otseselt või kaudselt sertifitseerimistegevustega seotud kulude protsent aastastest kulutustest.

2. Määruse (EÜ) nr 1592/2002 artikli 53 lõike 4 teises lõigus viidatud üleminekuperioodi vältel võib osa nimetatud määruse artikli 48 lõike 1 punktis a viidatud osamaksudest vajadusel kasutada ameti sertifitseerimistoimingutega seotud kulude katteks. Sellisel juhul kehtestatakse lõivud kõnealuseks ajavahemikuks selliselt, et

Σ R = x D – Cp

kus:

Cp = see osa määruse (EÜ) nr 1592/2002 artikli 48 lõike 1 punktis a sätestatud osamaksust, mida kasutatakse ameti sertifitseerimistoimingute finantseerimiseks.

Alates hiljemalt 2008. aasta 1. jaanuarist Cp = 0.

Artikkel 9

1. Lõivude summa sõltub sertifitseerimistoimingute keerukusest ning asjaomase töö mahust. See arvutatakse järgmise valemi abil:

R = F + (nh * t) + S

kus:

R = makstav lõiv;

F = kindlaksmääratud osa, mis vastab sooritatud toimingule (vt. lisa);

nh = töötundide arv (kohaldamise korral vt lisa);

t = tunnitasu määr (kohaldamise korral vt. lisa);

S = erikulud.

2. Tunnitasu määr (t) määratakse kindlaks ameti otseselt sertifitseerimistoimingutes osaleva personali aastase kogutöötasu põhjal. See arvutatakse järgmise valemi abil:

t = Cs/N

kus:

Cs = ameti otseselt sertifitseerimistoimingutes osaleva personali aastane kogutöötasu (palgad, pensionimaksed ja sotsiaalmaksed);

N = ameti otseselt sertifitseerimistoimingutes osaleva personali töötundide aastane summa.

Artikkel 10

Juhul kui kas kõik sertifitseerimistoimingud või osa neist viiakse läbi väljaspool liikmesriikide territooriumi, liidetakse neilt territooriumidelt väljapoole transportimise kulud taotleja poolt tasutavale lõivule, ilma et see piiraks artikli 9 sätete kohaldamist. Selliste toimingute või toimingute osa puhul arvutatakse lõivusumma järgmise valemi abil:

R = F + (nh * t) + S + V

kus:

R = makstav lõiv;

F = kindlaksmääratud osa, mis vastab sooritatud toimingule (vt lisa);

nh = töötundide arv (kui see on kohaldatav, vt lisa);

t = tunnitasu määr (kui see on kohaldatav, vt lisa);

S = erikulud;

V = lisanduvad transpordikulud.

Taotlejalt nõutavad transpordi lisakulud sisaldavad tegelikke transpordikulusid väljaspool liikmesriikide territooriume ning ekspertide poolt transpordil kulutatud aega, mille eest makstakse tunnitasu järgi.

Artikkel 11

Taotleja nõudmisel ning tegevjuhi nõusolekul võib sertifitseerimistoimingut sooritada ka tavapärasest erineval viisil.

Sellisel juhul viiakse sertifitseerimistoiming läbi järgmiselt:

a) rakendades personalikategooriaid, keda amet tavaliselt oma normaalset korda järgides ei rakendaks, ja/või

b) rakendades inimressursse mahus, mis võimaldab toimingut sooritada lühema ajaga kui ameti normaalset korda järgides.

Sellisel juhul kohaldatakse erandlikult lõivu suurendamist, et hüvitada täielikult kulud, mida amet kannab, et tulla vastu sellele erinõudmisele.

▼M1

Artikkel 12

1. Lõivu maksab taotleja. Lõiv makstakse eurodes.

2. Sertifikaadi või tunnustuse väljastamiseks, pikendamiseks või muutmiseks on vajalik kogu lõivusumma eelnev maksmine, kui amet ja taotleja ei ole kokku leppinud teisiti. Maksmata jätmise korral võib amet asjaomase sertifikaadi või tunnustuse tühistada, kui ta on taotlejat sellest eelnevalt teavitanud.

3. Ameti poolt kohaldatavate lõivude hinnakiri ning maksetingimused edastatakse taotlejale taotluse esitamise järel.

4. Kui sertifitseerimistoimingu puhul on ette nähtud muutuv lõivuosa, võib amet esitada taotlejale vastava nõude esitamise korral eelkalkulatsiooni. Juhul kui toimingu läbiviimine on lihtsam või vähem aeganõudev kui algselt prognoositud või, vastupidi, keerukam ning pikaajalisem, kui amet suutis mõistlikult prognoosida, muudab amet eelkalkulatsiooni.

5. Olemasolevate sertifikaatide või tunnustuste pikendamisega seotud lõivud tasutakse maksegraafikute kohaselt, mille amet koostab ning edastab sertifikaatide ja tunnustuste omanikele. Sellise maksegraafiku koostamisel tugineb amet kontrollile, mida ta viib läbi olemasolevate sertifikaatide ja tunnustuste kehtivuse kontrollimiseks.

6. Juhul kui amet pärast esialgset uurimist otsustab taotluse vastuvõtmisest keelduda, tagastatakse taotlejale kõik juba makstud lõivud, välja arvatud taotluse menetlemisega seotud halduskulude katteks vajalik summa. See summa vastab kindlaksmääratud lõivule D, mis on esitatud lisas.

7. Juhul kui amet peab sertifitseerimistoimingu katkestama, sest taotleja on makseraskustes või ei täida kehtivaid nõudeid, tuleb kogu ette nähtud lõivude jääk maksta kohe, kui amet peatab tööülesande täitmise.

▼B







IV PEATÜKK

ÜLEMINEKU- JA LÕPPSÄTTED

Artikkel 13

Alates 1. juunist 2005 nõuab ja võtab lõive üksnes amet.

Liikmesriigid ei võta sertifitseerimistoimingute eest lõivu isegi juhul, kui nad osutavad neid ameti nimel.

Amet hüvitab liikmesriikidele kulud nende sertifitseerimistoimingute eest, mida liikmesriigid sooritavad ameti nimel.

Sertifitseerimistoimingutelt, mida liikmesriigid teostavad ameti nimel ja mis on 2005. aasta 1. juunil lõpetamata, võtab amet lõivu nii, et välistatakse mis tahes topeltmaksete nõudmine taotlejalt.

Artikkel 14

Käesoleva määruse rakendamise eesmärgil ja hiljemalt 30 päeva enne selle artiklite 1–13 rakendamiskuupäeva kinnitab amet komisjonile kirjalikult, et on võimeline täitma ülesandeid, mis on talle antud käesoleva määrusega, eelkõige välja arvutama ja sisse nõudma taotlejate makstavaid lõivusid ning hüvitama liikmesriikide kulutusi.

Artikkel 15

Käesolev määrus jõustub kolmandal päeval pärast Euroopa Liidu Teatajas avaldamist.

Käesolev määrus on tervikuna siduv ning vahetult kohaldatav kõikides liikmesriikides.









LISA

SISUKORD i) Tüübihindamistõendid ja piiratud tüübihindamistõendid või samaväärsed sertifikaadid (millele on viidatud komisjoni määruse (EÜ) nr 1702/2003 lisa alajagudes B ja O) ii) Täiendavad tüübihindamistõendid (millele on viidatud määruse (EÜ) nr 1702/2003 lisa alajaos E) iii) Olulised muudatused ja remonditööd (millele on viidatud määruse (EÜ) nr 1702/2003 lisa alajagudes D ja M) iv) Väheolulised muudatused ja remonditööd (millele on viidatud määruse (EÜ) nr 1702/2003 lisa alajagudes D ja M) v) Määruse (EÜ) nr 1592/2002 alusel aktsepteeritud EASA tüübihindamistõendite, piiratud tüübihindamistõendite ja muude tüübihindamistõendite omanike iga-aastane lõiv vi) Projekteerimisorganisatsiooni sertifikaat (millele on viidatud määruse (EÜ) nr 1702/2003 lisa alajaos J) vii) Osas 145 ja osas 147 käsitletud sertifikaatidega samaväärsete sertifikaatide aktsepteerimise lõiv vastavalt kehtivatele kahepoolsetele lepingutele viii) Tootjaorganisatsiooni sertifikaat (millele on viidatud määruse (EÜ) nr 1702/2003 lisa alajaos G) ix) Tootmine sertifikaadi puudumisel (millele on viidatud määruse (EÜ) nr 1702/2003 lisa alajaos F) x) Hooldusorganisatsiooni sertifikaat (millele on viidatud komisjoni määruse (EÜ) nr 2042/2003 I lisa alajaos F ja II lisas) xi) Jätkuvat lennukõlblikkust tagava organisatsiooni sertifikaat (millele on viidatud määruse (EÜ) nr 2042/2003 I lisa osa M alajaos G) xii) Osas 145 käsitletud sertifikaatidega samaväärsete sertifikaatide aktsepteerimise lõiv vastavalt kehtivatele kahepoolsetele lepingutele xiii) Lennundustehniliste töötajate koolitusorganisatsiooni sertifikaat (millele on viidatud määruse (EÜ) nr 2042/2003 IV lisas) xiv) Kaebused

Selgitav märkus

— Käesolevas lisas nimetatud sertifitseerimistingimused (CS) vastavad määruse nr 1592/2002 artikli 14 lõikele 2 ning need avaldatakse Euroopa Lennundusohutusameti (EASA) 30. oktoobri 2003. aasta otsuse 2003/8 kohaselt ameti ametlikus väljaandes (www.easa.eu.int).

— Käesolevas lisas kasutatakse järgmisi mõisteid: — — tabelites i, iii, iv ja v nimetatud seadmete väärtus tähendab asjaomase tootja hinnakirjas esitatud hinda, — tabelites vi, viii, x ja xiii nimetatud tegevuste väärtus tähendab: {sertifitseeritava tegevusega otseselt seotud aktiivsete tehniliste töötajate arv organisatsioonis} * {100*1 400 tundi = 140 000 EUR aktiivse töötaja kohta}, v.a juhul, kui taotleja esitab tõendusmaterjali, mis võimaldab kohaldada muud tunnitariifi, — aktiivsete töötajate arv ei olene sertifikaadiga hõlmatud üksikute tegevuskohtade arvust, sisaldab ka alltöövõtjaid ja selle peab esitama taotleja, — tegevuste väärtuse arvutamisel ei võeta arvesse taotluse esitanud organisatsiooni halduspersonali, — taotleja tegevuste väärtuse arvutamisel ei võeta arvesse tegevusega seotud alltöövõtja tehnilist ja halduspersonali, tingimusel et alltöövõtjale on juba antud oma tunnustus, — selleks et amet saaks määrata vastava lõivukategooria, tuleb ameti tunnustuse taotlejatel ja omanikel esitada asjaomase organisatsiooni pädeva ametniku allkirjastatud sertifikaat.

i) Tüübihindamistõendid ja piiratud tüübihindamistõendid või samaväärsed sertifikaadid (millele on viidatud komisjoni määruse (EÜ) nr 1702/2003 ( 3 ) lisa alajagudes B ja O)

— Kõigi taotluste suhtes kehtib tabelis toodud kindlaksmääratud lõiv A, mis on korrutatud kõnesolevale tootele määratud koefitsiendiga.

— Tabelis varjutatud toodete puhul lisatakse EASA esindajate tunnitasu kulutatud aja eest vastavalt tabelis toodud tariifile.

— Tabelis esitatakse määruse (EÜ) nr 1702/2003 lisa osa 21 alajaos D (eriti punktis 21A.101) kirjeldatud mudelite modifikatsioonid ja olulised muudatused, mis hõlmavad muudatusi õhusõiduki geomeetrias ja/või jõuallikas.

▼M1

— Kõik määruse (EÜ) nr 1592/2002 artiklis 15 viidatud toimingud, mida amet sooritab otseselt või kaudselt sertifikaatide ja tunnustuste väljastamiseks, pikendamiseks ja muutmiseks, maksustatakse vastavalt käesoleva määruse II peatüki sätetele.

▼B







Kindlaksmääratud lõiv A 21 000 EUR Tunnitariif 99 EUR







Toote tüüp Selgitused Kindlaksmääratud lõivu koefitsient CS-25 Suured lennukid 8 — CS-25(D) — modifikatsioonid ja olulised muudatused 4 CS-23.A CS-23 artiklis 1.a.2 määratletud õhusõiduk (kohalike liinide õhusõiduk) 6 — CS-23.A(D) — modifikatsioonid ja olulised muudatused 3 CS-23.B CS-23 art 1.a.1 määratletud õhusõiduk, mille suurim stardimass on 2 000 kuni 5 670 kg 0,5 — CS-23.B(D) — modifikatsioonid ja olulised muudatused 0,25 CS-29 Suur tiivikõhusõiduk 5 — CS-29(D) — modifikatsioonid ja olulised muudatused 2,5 CS-27 Väike tiivikõhusõiduk 0,8 — CS-27(D) — modifikatsioonid ja olulised muudatused 0,4 CS-E.T.A Turbiinmootorid, mille stardijõud on 25 000 N või suurem või efektiivvõimsus 2 000 kW või suurem 5,25 — CS-E.T.A(D) — modifikatsioonid ja olulised muudatused 1,55 CS-E.T.B Turbiinmootorid, mille stardijõud on alla 25 000 N või efektiivvõimsus alla 2 000 kW 2 — CS-E.T.B(D) — modifikatsioonid ja olulised muudatused 0,55 CS-E.NT Mitteturbiinmootorid 0,1 — CS-E.NT(D) — modifikatsioonid ja olulised muudatused 0,03 CS-23.C CS-23 artiklis 1.a.1 määratletud õhusõiduk, mille suurim stardimass on alla 2 000 kg 0,2 — CS-23.C(D) — modifikatsioonid ja olulised muudatused 0,1 CS-22 Purilennukid ja motopurilennukid 0,2 CS-VLA Ülikerge õhusõiduk 0,2 CS-VLR Ülikerge tiivikõhusõiduk 0,25 CS-APU Abijõuallikas 0,15 CS-P.A Kasutamiseks CS-25 (või samaväärsete tingimuste) alusel sertifitseeritud õhusõidukil 0,2 — CS-P.A(D) — modifikatsioonid ja olulised muudatused 0,1 CS-P.B Kasutamiseks CS-23, CS-VLA ja CS-22 (või samaväärsete tingimuste) alusel sertifitseeritud õhusõidukil 0,05 — CS-P.B(D) — modifikatsioonid ja olulised muudatused 0,025 CS-22.J Kasutamiseks CS-22 alusel sertifitseeritud õhusõidukil 0,04 — CS-22.J(D) — modifikatsioonid ja olulised muudatused 0,02 CS-22.H Mitteturbiinmootorid 0,07 CS-22.H(D) — modifikatsioonid ja olulised muudatused 0,05 CS-õhupallid Ei ole veel kohaldatav 0,1 CS-õhulaevad Ei ole veel kohaldatav 0,5 CS-34 Täiendavat kindlaksmääratud tasu ei võeta, kui see on esialgsele tüübihindamistõendile lisatud – lisatunnid ainult vajaduse korral CS-36 Täiendavat kindlaksmääratud tasu ei võeta, kui see on esialgsele tüübihindamistõendile lisatud – lisatunnid ainult vajaduse korral CS-AWO Tegevus pärast tüübihindamistõendi väljaandmist, iga-ilma-lennu (AWO) sertifitseerimine, mida käsitletakse muudatusena tüübihindamistõendis CS-ETSO.A Seadmed väärtusega üle 20 000 euro 0,045 CS-ETSO.B Seadmed väärtusega 2 000 kuni 20 000 eurot 0,025 CS-ETSO.C Seadmed väärtusega alla 2 000 euro 0,01

ii) Täiendavad tüübihindamistõendid (millele on viidatud määruse (EÜ) nr 1702/2003 lisa alajaos E)

— Kõigi taotluste suhtes kehtib tabelis toodud kindlaksmääratud lõiv B, mis on korrutatud kõnesoleva toote kohta toodud koefitsiendiga.

— Tabelis varjutatud toodete puhul lisatakse ka EASA esindajate tunnitasu kulutatud aja eest vastavalt tabelis toodud tariifile.

— Täiendavate tüübihindamistõendite suhtes, mis hõlmavad õhusõiduki geomeetria ja/või jõuallika muudatusi, kohaldatakse vastavalt tüübihindamistõendite ja piiratud tüübihindamistõendite lõivu, nagu on kindlaks määratud tabelis i.







Kindlaksmääratud lõiv B 680 EUR Tunnitariif 99 EUR

▼M1







Toote tüüp Märkused Kindlaks-määratud lõivu koefitsient CS-25 Suured lennukid — olulised 5 ebaolulised 4 ebaolulised, lihtsa konstruktsiooniga 2 CS-23.A CS-23 artiklis 1.a.2 määratletud õhusõiduk (kohalike liinide õhusõiduk) — olulised 5 ebaolulised 4 CS-23.B CS-23 artiklis 1.a.1 määratletud õhusõiduk, mille suurim stardimass on 2 000 kuni 5 670 kg — olulised 3 ebaolulised 2 CS-29 Suur tiivikõhusõiduk — olulised 4 ebaolulised 4 CS-27 Väike tiivikõhusõiduk 0,5 CS-E.T.A Turbiinmootorid, mille stardijõud on 25 000 N või suurem või efektiivvõimsus 2 000 kW või suurem — olulised 1 ebaolulised 1 CS-E.T.B Turbiinmootorid, mille stardijõud on alla 25 000 N või efektiivvõimsus alla 2 000 kW 0,5 CS-E.NT Mitteturbiinmootorid 0,2







CS-23.C CS-23 artiklis 1.a.1 määratletud õhusõiduk, mille suurim stardimass on alla 2 000 kg 1 CS-22 Purilennukid ja motopurilennukid 0,2 CS-VLA Ülikerge õhusõiduk 0,2 CS-VLR Ülikerge tiivikõhusõiduk 0,2 CS-APU Abijõuallikas 0,25 CS-P.A Kasutamiseks CS-25 (või samaväärsete tingimuste) alusel sertifitseeritud õhusõidukil 0,25 CS-P.B Kasutamiseks CS-23, CS-VLA ja CS-22 (või samaväärsete tingimuste) alusel sertifitseeritud õhusõidukil 0,15 CS-22.J Kasutamiseks CS-22 alusel sertifitseeritud õhusõidukil 0,15 CS-22.H Mitteturbiinmootorid 0,15 CS-ōhupallid Ei ole veel kohaldatav 0,2 CS-ōhulaevad Ei ole veel kohaldatav 0,5

▼B

iii) Olulised muudatused ja remonditööd (millele on viidatud määruse (EÜ) nr 1702/2003 lisa alajagudes D ja M)

— Kõigi taotluste suhtes kehtib tabelis toodud kindlaksmääratud lõiv C, mis on korrutatud kõnesolevale tootele määratud koefitsiendiga.

— Tabelis varjutatud toodete puhul lisatakse ka EASA esindajate tunnitasu kulutatud aja eest vastavalt tabelis toodud tariifile.

— Määruse (EÜ) nr 1702/2003 lisa osa 21 alajaos D (eriti punktis 21.A.101) kirjeldatud mudelite modifikatsioonide või oluliste muudatuste suhtes, mis hõlmavad muudatusi õhusõiduki geomeetrias ja/või jõuallikas, kohaldatakse vastavalt tüübihindamistõendite ja piiratud tüübihindamistõendite lõivu, nagu on kindlaks määratud tabelis i.

— Tabelis toodud lõive ei kohaldata projekteerimisorganisatsioonide poolt vastavalt määruse (EÜ) nr 1702/2003 lisa osa 21 alajao D punkti 21.A.263 alapunkti c punktile 5 tehtud oluliste remonditööde puhul.







Kindlaksmääratud lõiv C 385 EUR Tunnitariif 99 EUR







Toote tüüp Selgitused Kindlaksmääratud lõivu koefitsient CS-25 Suured lennukid – “koos ulatusliku tehnilise kontrolliga” 5 Suured lennukid – “koos piiratud tehnilise kontrolliga” 4 CS-23.A CS-23 artiklis 1.a.2 määratletud õhusõiduk (kohalike liinide õhusõiduk) 5 CS-23.B CS-23 artiklis 1.a.1 määratletud õhusõiduk, mille suurim stardimass on 2 000 kuni 5 670 kg 3 CS-29 Suur tiivikõhusõiduk 4 CS-27 Väike tiivikõhusõiduk 0,5 CS-E.T.A Turbiinmootorid, mille stardijõud on 25 000 N või suurem või efektiivvõimsus 2 000 kW või suurem 1 CS-E.T.B Turbiinmootorid, mille stardijõud on alla 25 000 N või efektiivvõimsus alla 2 000 kW 0,5 CS-E.NT Mitteturbiinmootorid 0,2 CS-23.C CS-23 artiklis 1.a.1 määratletud õhusõiduk, mille suurim stardimass on alla 2 000 kg 1 CS-22 Purilennukid ja motopurilennukid 0,3 CS-VLA Ülikerge õhusõiduk 0,3 CS-VLR Ülikerge tiivikõhusõiduk 0,3 CS-APU Abijõuallikas 0,4 CS-P.A Kasutamiseks CS-25 (või samaväärsete tingimuste) alusel sertifitseeritud õhusõidukil 0,4 CS-P.B Kasutamiseks CS-23, CS-VLA ja CS-22 (või samaväärsete tingimuste) alusel sertifitseeritud õhusõidukil 0,3 CS-22.J Kasutamiseks CS-22 alusel sertifitseeritud õhusõidukil 0,3 CS-22.H Mitteturbiinmootorid 0,3 CS-õhupallid Ei ole veel kohaldatav 0,3 CS-õhulaevad Ei ole veel kohaldatav 0,5 CS-ETSO.A Seadmed väärtusega üle 20 000 euro 0,4 CS-ETSO.B Seadmed väärtusega 2 000 kuni 20 000 eurot 0,3 CS-ETSO.C Seadmed väärtusega alla 2 000 euro 0,25

iv) Väheolulised muudatused ja remonditööd (millele on viidatud määruse (EÜ) nr 1702/2003 lisa alajagudes D ja M)

— Kõigi taotluste suhtes kehtib tabelis toodud kindlaksmääratud lõiv D, mis on korrutatud kõnesolevale tootele määratud koefitsiendiga.

— Tabelis toodud lõive ei kohaldata projekteerimisorganisatsioonide poolt vastavalt määruse (EÜ) nr 1702/2003 lisa osa 21 alajao D punkti 21.A.263 alapunkti c punktile 2 tehtud väheoluliste muudatuste ja remonditööde puhul.







Kindlaksmääratud lõiv D 375 EUR







Toote tüüp Selgitused Kindlaksmääratud lõivu koefitsient CS-25 Suured lennukid 2 CS-23.A CS-23 artiklis 1.a.2 määratletud õhusõiduk (kohalike liinide õhusõiduk) 2 CS-23.B CS-23 artiklis 1.a.1 määratletud õhusõiduk, mille suurim stardimass on 2 000 kuni 5 670 kg 1 CS-23.C CS-23 artiklis 1.a.1 määratletud õhusõiduk, mille suurim stardimass on alla 2 000 kg 0 CS-22 Purilennukid ja motopurilennukid 0 CS-VLA Ülikerge õhusõiduk 0 CS-29 Suur tiivikõhusõiduk 2 CS-27 Väike tiivikõhusõiduk 1,5 CS-VLR Ülikerge tiivikõhusõiduk 0 CS-APU Abijõuallikas 1 CS-P.A Kasutamiseks CS-25 (või samaväärsete tingimuste) alusel sertifitseeritud õhusõidukil 0 CS-P.B Kasutamiseks CS-23, CS-VLA ja CS-22 (või samaväärsete tingimuste) alusel sertifitseeritud õhusõidukil 0 CS-22.J Kasutamiseks CS-22 alusel sertifitseeritud õhusõidukil 0 CS-E.T.A Turbiinmootorid, mille stardijõud on 25 000 N või suurem või efektiivvõimsus 2 000 kW või suurem 1 CS-E.T.B Turbiinmootorid, mille stardijõud on alla 25 000 N või efektiivvõimsus alla 2 000 kW 1 CS-E.NT/CS-22H Kõik mitteturbiinmootorid 0 CS-õhupallid Ei ole veel kohaldatav 0 CS-õhulaevad Ei ole veel kohaldatav 0 CS-ETSO.A Seadmed väärtusega üle 20 000 euro 0 CS-ETSO.B Seadmed väärtusega 2 000 kuni 20 000 eurot 0 CS-ETSO.C Seadmed väärtusega alla 2 000 euro 0

v) Määruse (EÜ) nr 1592/2002 alusel aktsepteeritud EASA tüübihindamistõendite, piiratud tüübihindamistõendite ja muude tüübihindamistõendite omanike iga-aastane lõiv

▼M1

— Iga-aastane lõiv nõutakse sisse kõigilt ameti tüübihindamistõendite, piiratud tüübihindamistõendite ja ETSO lubade omanikelt.

▼B

— Nimetatud lõiv katab ameti kulud, mis on seotud tüübihindamistõendite kehtivuse, sealhulgas jätkuva lennukõlblikkuse tagamisega, kuid mis ei ole seotud pärast tüübihindamistõendi saamist tehtud muudatuste ja remondiga.

— Lõiv nõutakse sisse igal aastal. Esmakordselt nõutakse lõiv sisse selle kalendriaasta alguses, mis järgneb pärast käesoleva määruse jõustumist sertifitseeritud toodete esmasele sertifitseerimisele. Teiste sertifikaatide suhtes kohaldatakse esimest lõivu käesoleva määruse jõustumisel ja pärast seda igal aastal.

— Võetava lõivu suurus on toodud tabelis koos vastava tootekategooriaga. ▼M1 —



Toote tüüp (1) Tüübihindamistõend ELi liikmesriigis konstrueeritud toode (eurodes) Tüübihindamistõend Kolmkunias riigis konstrueeritud toode (eurodes) Piiratud tüübihindamistõend ELi liikmesriigis konstrueeritud toode (eurodes) Piiratud tüübihindamistõend Kolmandas riigis konstrueeritud toode (eurodes) CS-25 (suured lennukid, mille suurim stardimass on üle 50 tonni) 480 000 160 000 30 000 10 000 CS-25 (suured lennukid, mille suurim stardimass on 22 kuni 50 tonni) 200 000 66 000 12 500 4 167 CS-25 (suured lennukid, mille suurim stardimass on alla 22 tonni) 100 000 33 000 6 250 2 083 CS-23.A 12 000 4 000 3 000 1 000 CS-23.B 2 000 667 500 167 CS-23.C 1 000 333 250 100 CS-22 450 150 112,50 100 CS-VLA 450 150 112,50 100 CS-29 75 000 25 000 6 250 2 083 CS-27 20 000 6 667 5 000 1 667 CS-VLR 1 000 333 250 100 CS-APU 800 267 200 100 CS-P.A 1 500 500 375 125 CS-P.B 400 133 100 100 CS-22.J 150 100 100 100 CS-E.T.A 90 000 30 000 7 500 2 500 CS-E.T.B 15 000 5 000 3 750 1 250 CS-E.NT 1 000 333 250 100 CS-22.H 200 100 100 100 CS-õhupallid 300 100 100 100 CS-õhulaevad 500 167 125 100 CS-34 0 0 0 0 CS-36 0 0 0 0 CS-AWO 0 0 0 0 (1) Kaubaveoks määratud õhusõidukite puhul kohaldatakse koefitsienti 0,85 samaväärse reisijateveoks ette nähtud õhusõiduki lõivust. ▼B

— Mitme tüübihindamistõendi ja/või mitme piiratud tüübihindamistõendi omanike suhtes kohaldatakse vähendatud lõivumäära teise ja järgmiste sama kategooria toodete tüübihindamistõendite puhul, nagu on näha järgmises tabelis: —



Sama kategooria tooted Tüübihindamistõendi lõivu suhtes kohaldatav vähendamine 1. 0 % 2. 10 % 3. 20 % 4. 30 % 5. 40 % 6. 50 % 7. 60 % 8. 70 % 9. 80 % 10. 90 % 11. ja järgmised 100 %

— Õhusõidukitel, mida on maailmas registreeritud veel alla 50 eksemplari, arvestatakse jätkuvat lennukõlblikkust tagavad tegevuskulud tunnitariifi alusel kuni asjaomase tootekategooria puhul kehtiva lõivu määrani, nagu on näha järgmises tabelis. Toodete, osade ja seadmete puhul, mis pole õhusõidukid, puudutab piirang õhusõidukite arvu, millele kõnealune toode, osa või seade on paigaldatud. —



Tunnitariif 99 EUR

vi) Projekteerimisorganisatsiooni sertifikaat (millele on viidatud määruse (EÜ) nr 1702/2003 lisa alajaos J)

1. Üldosa

a) Lõivud on seotud projekteerimisorganisatsiooni sertifikaadi väljaandmise ja edasise järelevalvega.

b) Amet nõuab sisse täiendava tunnitasu (tabelis toodud tariifi alusel), et katta sertifikaadi ja järelevalvega seotud lisakulud nende organisatsioonide puhul, kelle projekteerimisrajatised asuvad mitmes kohas.

2. Taotluslõiv

a) Uue sertifikaadi taotlemisel projekteerimisorganisatsioonile tuleb tasuda tabelis toodud kindlaksmääratud lõiv E, mis on korrutatud kõnesoleva organisatsiooni lõivu kategooriale vastava koefitsiendiga.

b) Uute sertifikaatide ja järelevalve suhtes kohaldatakse tunnitasu (tabelis toodud tariifi alusel) ka nende taotluste puhul, mille kontrollimisel leiti aasta jooksul määruse (EÜ) nr 1702/2003 lisa punktis 21.A.258 kirjeldatud esimese astme puudusi ja/või üle kolme teise astme puuduse. Sissenõutav tunnitasu katab ameti kulud, mis on seotud nimetatud puuduste järgneva kontrollimisega.

3. Järelevalvelõiv

a) Sertifitseeritud projekteerimisorganisatsioonilt võetakse järelevalvelõivu, mis on samaväärne kindlaksmääratud lõivuga E, mis on korrutatud kõnesoleva organisatsiooni lõivukategooriale vastava koefitsiendiga.

b) Järelevalvelõivu makstakse iga kolme aasta tagant kolme võrdse aastamaksena. Kehtivate sertifikaatide puhul tehakse esimene sissemakse käesoleva määruse jõustumisel. Järgmiste sertifikaatide puhul tehakse esimene sissemakse kohe pärast sertifikaadi saamist.

c) Järelevalvelõiv katab kehtiva sertifikaadi muutmisega seotud kulud, ilma et see piiraks ülaltoodud punkti 2 alapunkti b kohaldamist.







Kindlaksmääratud lõiv E 12 000 EUR Tunnitariif 99 EUR

▼M1







Lõivu kategooria vastavalt sertifikaadiga seotud tegevuste väärtusele (eurodes) Koefitsient alla 500 001 0,1 500 001 kuni 700 000 0,2 700 001 kuni 1 200 000 0,5 1 200 001 kuni 2 800 000 1 2 800 001 kuni 4 200 000 1,5 4 200 001 kuni 5 000 000 2,5 5 000 001 kuni 7 000 000 3 7 000 001 kuni 9 800 000 3,5 9 800 001 kuni 14 000 000 4,8 14 000 001 kuni 50 000 000 7 50 000 001 kuni 140 000 000 12,8 140 000 001 kuni 250 000 000 18 250 000 001 kuni 500 000 000 50 500 000 001 kuni 750 000 000 200 üle 750 000 000 600

▼B

vii) Projekteerimispädevuse näitamine alternatiivsete menetluste abil (millele on viidatud määruse (EÜ) nr 1702/2003 lisa alajao B punkti 21.A.14 alapunktis b)

— Tasu projekteerimispädevuse sertifitseerimise eest alternatiivsete menetluste abil võetakse tunnitasu alusel vastavalt toodud tariifile.







Tunnitariif 99 EUR

viii) Tootjaorganisatsiooni sertifikaat (millele on viidatud määruse (EÜ) nr 1702/2003 lisa alajaos G)

1. Üldosa

a) Lõivud on seotud tootjaorganisatsiooni sertifikaadi väljaandmise ja edasise järelevalvega.

b) Amet nõuab sisse täiendava tunnitasu (tabelis toodud tariifi alusel), et katta sertifikaadi väljaandmise ja järelevalvega seotud lisakulud nende organisatsioonide puhul, kelle tootmisrajatised asuvad mitmes kohas. Suurte rahvusvaheliste tootjaorganisatsioonide puhul, kellel on palju tootmiskohti rohkem kui kahes liikmesriigis, korrutatakse vastav koefitsient kahega, et katta mitmes riigis teostatava järelevalvega seotud lisakulud.

2. Taotluslõiv

a) Uue tootjaorganisatsiooni sertifikaadi taotlemisel tuleb tasuda tabelis toodud kindlaksmääratud lõiv E, mis on korrutatud kõnesoleva organisatsiooni lõivukategooriale vastava koefitsiendiga.

b) Uute sertifikaatide ja järelevalve suhtes kohaldatakse tunnitasu (tabelis toodud tariifi alusel) ka nende taotluste puhul, mille kontrollimisel leiti aasta jooksul määruse (EÜ) nr 1702/2003 lisa punktis 21.A.158 kirjeldatud esimese astme puudusi ja/või üle kolme teise astme puuduse. Sissenõutav tunnitasu katab ameti kulud, mis on seotud nimetatud puuduste järgneva kontrollimisega.

3. Järelevalvelõiv

a) Sertifitseeritud tootjaorganisatsioonilt võetakse järelevalvelõivu, mis on samaväärne kindlaksmääratud lõivuga F, mis on korrutatud kõnesoleva organisatsiooni lõivukategooriale vastava koefitsiendiga.

b) Järelevalvelõivu makstakse iga kahe aasta tagant kahe võrdse aastamaksena. Kehtivate sertifikaatide puhul tehakse esimene sissemakse käesoleva määruse jõustumisel. Järgmiste sertifikaatide puhul tehakse esimene sissemakse kohe pärast sertifikaadi saamist.

c) Järelevalvelõiv katab kehtiva sertifikaadi muutmisega seotud kulud, ilma et see piiraks ülaltoodud punkti 2 alapunkti b kohaldamist.







Kindlaksmääratud lõiv F 12 000 EUR Tunnitariif 99 EUR







Lõivu kategooria vastavalt sertifikaadiga seotud tegevuste väärtusele (EUR) Kindlaksmääratud lõivu koefitsient alla 500 001 0,1 500 001 kuni 700 000 0,25 700 001 kuni 1 400 000 0,5 1 400 001 kuni 2 800 000 1,25 2 800 001 kuni 5 000 000 2 5 000 001 kuni 7 000 000 4 7 000 001 kuni 14 000 000 6 14 000 001 kuni 21 000 000 8 21 000 001 kuni 42 000 000 12 42 000 001 kuni 70 000 000 16 70 000 001 kuni 84 000 000 20 84 000 001 kuni 105 000 000 25 105 000 001 kuni 140 000 000 30 140 000 001 kuni 420 000 000 40 420 000 001 kuni 700 000 000 55 700 000 001 kuni 1 400 000 000 65 1 400 000 001 kuni 2 100 000 000 75 üle 2 100 000 000 120

ix) Tootmine sertifikaadi puudumisel (millele on viidatud määruse (EÜ) nr 1702/2003 lisa alajaos F)

— Sertifikaadi puudumisel võetakse toodangu sertifitseerimise eest lõivu tunnitasu alusel vastavalt toodud tariifile.







Tunnitariif 99 EUR

x) Hooldusorganisatsiooni sertifikaat (millele on viidatud komisjoni määruse (EÜ) nr 2042/2003 I lisa alajaos F ja II lisas) ( 4 )

1. Üldosa

a) Lõivud on seotud hooldusorganisatsiooni sertifikaadi väljaandmise ja edasise järelevalvega.

b) Amet nõuab sisse täiendava tunnitasu (tabelis toodud tariifi alusel), et katta sertifikaadi väljaandmise ja järelevalvega seotud lisakulud nende organisatsioonide puhul, kelle hooldusrajatised asuvad mitmes kohas.

2. Taotluslõiv

a) Hooldusorganisatsioonile uue sertifikaadi taotlemisel tuleb tasuda tabelis toodud kindlaksmääratud lõiv G, mis on korrutatud kõnesoleva organisatsiooni lõivukategooriale vastava koefitsiendiga.

b) Uute sertifikaatide ja järelevalve suhtes kohaldatakse tunnitasu (tabelis toodud tariifi alusel) ka nende taotluste puhul, mille kontrollimisel leiti aasta jooksul määruse (EÜ) nr 2042/2003 I lisa punktis M.A.619 või II lisa punktis 145.B.50 kirjeldatud esimese astme puudusi ja/või üle kolme teise astme puuduse. Sissenõutav tunnitasu katab ameti kulud, mis on seotud nimetatud puuduste järgneva kontrollimisega.

3. Järelevalvelõiv

a) Sertifitseeritud hooldusorganisatsioonidelt võetakse järelevalvelõivu, mis on samaväärne kindlaksmääratud lõivuga G, mis on korrutatud kõnesoleva organisatsiooni lõivukategooriale vastava koefitsiendiga.

b) Järelevalvelõivu makstakse iga kahe aasta tagant kahe võrdse aastamaksena. Kehtivate sertifikaatide puhul tehakse esimene sissemakse käesoleva määruse jõustumisel. Järgmiste sertifikaatide puhul tehakse esimene sissemakse kohe pärast sertifikaadi saamist.

c) Järelevalvelõiv katab kehtiva sertifikaadi muutmisega seotud kulud, ilma et see piiraks ülaltoodud punkti 2 alapunkti b kohaldamist.







Kindlaksmääratud lõiv G 12 000 EUR Tunnitariif 99 EUR

▼M1







Lõivu kategooria vastavalt sertifikaadiga seotud tegevuste väärtusele (eurodes) Koefitsient alla 500 001 0,5 500 001 kuni 700 000 0,75 700 001 kuni 1 400 000 1 1 400 001 kuni 2 800 000 1,75 2 800 001 kuni 5 000 000 2,5 5 000 001 kuni 7 000 000 4 7 000 001 kuni 14 000 000 6 14 000 001 kuni 21 000 000 8 21 000 001 kuni 42 000 000 8,5 42 000 001 kuni 70 000 000 9 70 000 001 kuni 84 000 000 9,5 84 000 001 kuni 105 000 000 10 üle 105 000 000 10,5

▼B

xi) Jätkuvat lennukõlblikkust tagava organisatsiooni sertifikaat (millele on viidatud määruse (EÜ) nr 2042/2003 I lisa osa M alajaos G)

— Tasud on seotud jätkuvat lennukõlblikkust tagava organisatsiooni sertifikaadi väljaandmise ja edasise järelevalvega. Sissenõutavad kindlaksmääratud lõivud on samaväärsed tabelis x toodud hooldusettevõtte sertifikaadi lõivudega, millele on kehtestatud lisakoefitsient 1,5.

— Tabeli x sätteid puuduste kohta kohaldatakse analoogia põhjal määruse (EÜ) nr 2042/2003 I lisa punktis M.A.716 kirjeldatud puuduste suhtes.

▼M1

xii) Osas 145 ja osas 147 käsitletud sertifikaatidega samaväärsete sertifikaatide aktsepteerimise lõiv vastavalt kehtivatele kahepoolsetele lepingutele

▼B

— Uue sertifikaadi puhul tuleb tasuda tabelis toodud kindlaksmääratud lõiv H.

— Tabelis toodud kindlaksmääratud lõivuga I samaväärset uuenduslõivu tasutakse iga kahe aasta tagant.







Uued sertifikaadid Kindlaksmääratud lõiv H 1 500 EUR







Kehtivate sertifikaatide uuendused Kindlaksmääratud lõiv I 1 200 EUR

xiii) Lennundustehniliste töötajate koolitusorganisatsiooni sertifikaat (millele on viidatud määruse (EÜ) nr 2042/2003 IV lisas)

1. Üldosa

a) Lõivud on seotud lennundustehniliste töötajate koolitusorganisatsiooni sertifikaadi väljaandmise ja edasise järelevalvega.

b) Amet nõuab sisse täiendava tunnitasu (tabelis toodud tariifi alusel), et katta sertifikaadi väljaandmise ja järelevalvega seotud lisakulud nende organisatsioonide puhul, kelle koolitusrajatised asuvad mitmes kohas.

2. Taotluslõiv

a) Lennundustehniliste töötajate koolitusorganisatsiooni sertifikaadi taotlemisel tuleb tasuda tabelis toodud kindlaksmääratud lõiv J, mis on korrutatud kõnesoleva ettevõtte lõivukategooriale vastava koefitsiendiga.

b) Uute sertifikaatide ja järelevalve suhtes kohaldatakse tunnitasu (tabelis toodud tariifi alusel) ka nende taotluste puhul, mille kontrollimisel leiti aasta jooksul määruse (EÜ) nr 2024/2003 IV lisa punktis 147.B.130 kirjeldatud esimese astme puudusi ja/või rohkem kui kolm teise astme puudust. Sissenõutav tunnitasu katab ameti kulud, mis on seotud nimetatud puuduste järgneva kontrollimisega.

3. Järelevalvelõiv

a) Sertifitseeritud hoolduskoolitusettevõtetelt võetakse järelevalvelõivu, mis on samaväärne kindlaksmääratud lõivuga J, mis on korrutatud kõnesoleva organisatsiooni lõivukategooriale vastava koefitsiendiga.

b) Järelevalvelõivu makstakse kahe aasta tagant kahe võrdse aastamaksena. Kehtivate sertifikaatide puhul tehakse esimene sissemakse käesoleva määruse jõustumisel. Järgmiste sertifikaatide puhul tehakse esimene sissemakse kohe pärast sertifikaadi saamist.

c) Järelevalvelõiv katab kehtiva sertifikaadi muutmisega seotud kulud, ilma et see piiraks ülaltoodud punkti 2 alapunkti b kohaldamist.







Kindlaksmääratud lõiv J 12 000 EUR Tunnitariif 99 EUR

▼M1







Lõivu kategooria vastavalt sertifikaadiga seotud tegevuste väärtusele (eurodes) Koefitsient alla 500 001 0,5 500 001 kuni 700 000 0,75 700 001 kuni 1 400 000 1 1 400 001 kuni 2 800 000 1,75 2 800 001 kuni 5 000 000 2,5 5 000 001 kuni 7 000 000 4 7 000 001 kuni 14 000 000 6 14 000 001 kuni 21 000 000 8 21 000 001 kuni 42 000 000 9,5 42 000 001 kuni 84 000 000 10 üle 84 000 000 10,5

▼B

xiv) Kaebused

— Määruse (EÜ) nr 1592/2002 artiklis 35 kirjeldatud kaebuste käsitlemise eest nõutakse lõivu.

— Kaebuse esitamisel tuleb tasuda tabelis toodud kindlaksmääratud lõiv K, mis on korrutatud kõnesoleva isiku või organisatsiooni lõivukategooriale vastava koefitsiendiga.

— Kui kaebus laheneb ameti vastava otsuse tühistamisega, sissemakstud lõiv tagastatakse.

— Selleks et amet saaks määrata vastava lõivukategooria, peavad asjaomased organisatsioonid esitama pädeva ametniku allkirjastatud sertifikaadi.







Kindlaksmääratud lõiv K 10 000 EUR







Lõivu kategooria füüsilistele isikutele Kindlaksmääratud lõivu koefitsient 0,1







Lõivu kategooria organisatsioonidele vastavalt apellandi käibele (EUR) Kindlaksmääratud lõivu koefitsient alla 100 001 0,25 100 001 kuni 1 200 000 0,5 1 200 001 kuni 2 500 000 0,75 2 500 001 kuni 5 000 000 1 5 000 001 kuni 50 000 000 2,5 50 000 001 kuni 500 000 000 5 500 000 001 kuni 1 000 000 000 7,5 üle 1 000 000 000 10